Хьэдис лъапIэхэр
Алыхьым нэхъ лъагъугъуей дыдэхэм яхебжэ пцIыупсхэр. Хьэдисым къыщыкIуащ: «ПцIыупсхэм яхебжэ зэхихар зыIуэтэжхэри».
* * *
Алыхьым фIыуэ илъагъуркъым дэуэн зыфIэфI цIыхухэр.
* * *
ЛIыкIуэм (Тхьэр арэзы зыхуэхъуам) жиIащ: «Фи Iуэхур къывэхъулIэну фыхуеймэ, фи мурадхэр хэIущIыIу фымыщI. Шэч хэмылъу, фыгъуэ зимыIэ щыIэкъым».
* * *
Тхьэр арэзы зыхуэхъуа Мухьэмэд бегъымбарым жиIащ: «Сэри согушыIэ, ауэ сыщыгушыIэм дежи, пэж фIэкIа жысIэркъым».
* * *
Хьэдисым къыщыкIуащ: «Къемэт махуэм гуэныхь нэхъыбэ зиIэнухэр псалъэ пцIы зэбгрызыхахэращ».
* * *
Тхьэр арэзы зыхуэхъуа ЛIыкIуэм жиIащ: «Мэрем махуэм хэтщ лъэIур къабыл щыхъу сыхьэт. Шэч хэлъкъым а зэманым къриубыдэу сыт хуэдэ лъэIури къабыл зэрыхъунум».
* * *
Хьэдисым къыщыкIуащ: «КIыфI дыдэ мыхъу щIыкIэ, фи сабийхэр унэм щIэфшэж. А зэманыращ шейтIанхэр уэрамым куэду щыдыхьэр».
* * *
ЛIыкIуэ лъапIэм жиIащ: «Унэхъуащ икIи насыпыншэщ, цIыхур игъэдыхьэшхын щхьэкIэ, щымыIа гуэрхэр къэзыгупсысурэ жызыIэр. Унэхъуащ апхуэдэхэр, унэхъуащ!».
* * *
Хьэдисым къыщыкIуащ: «ПцIы зыупсхэр, зэращIылIа зэгурыIуэныгъэм епцIыжхэр, дзыхь къыхуащIар зымыхъумэф-хэр фэрыщIхэщ. Апхуэдэхэр фэрыщIщ, абыхэм нэмэз ящIми, КъурIэн еджэми, муслъымэну забжыжми, абы емылъытауэ».
* * *
Хьэдисым щыжеIэ: «Псалъэ гуапэри сэдэкъэм щыщщ».
